
לשכת התכנון המחוזית

מסמך החלטות מישיבת מליאת הוועדה המחוזית מס' 2016011
שהתקיימה ביום שלישי , כ' בתמוז   תשע"ו  26.7.2016
בשעה 09:00 באולם הישיבות של הוועדה המחוזית

הבהרות:

מסמך זה נערך בהתאם להוראת סעיף 48 ה' לחוק התכנון והבנייה, כפי שנקבעה בתיקון 101 לחוק.
המסמך כולל את ההחלטות שהתקבלו בישיבת הוועדה בלבד.  פירוט נוסף, בהתאם להוראות סעיף 48 ד' (ובכלל זאת, רקע, מהלך הדיון, ועוד), יובא בפרוטוקול הישיבה אשר יפורסם עם אישורו ע"י חברי הוועדה.
מובהר כי המועדים שנקבעו בחוק ו/או בתקנון ו/או בגוף ההחלטה מתייחסים למסמך זה.
1. תוכנית - 101-0178129 : רכבת קלה ירושלים- "הקו הכחול"
הוחלט 
1. הוועדה השתכנעה כי השינויים בגבולות התכנית שהוצגו ראויים וחשובים להמשך פיתוח הקו ומערכת הסעת ההמונים, ומחליטה לקבלם. הוועדה תציין כי מדובר בשינויים הנדרשים לצורך מתן מענה תנועתי לפעילות הרכבת ברחוב דרך חברון. 
2. הוועדה קובעת כי התכנית תאפשר שני נתיבי תנועה לכיוון מזרח, והקו הכחול ייקבע בהתאם בהנחיית לשכת התכנון.
3. בהמשך לעמדת נציגת המשרד להגנת הסביבה, לפיה אין חובת הכנת תסקיר השפעה על הסביבה בענייננו והגדרת המסמך אינה משנה כל עוד הנושאים המהותיים יבחנו במסגרתו, הוועדה מורה על עריכת מסמך סביבתי למקטע שנוסף לתכנית ולעניין ההפרדה המפלסית. הנחיות למסמך הסביבתי ינתנו על ידי המשרד להגנת הסביבה בתוך חודש ימים מיום החלטה זו. 
4. הוועדה מקבלת את בקשת מגישי התכנית לגרוע ממסמכי התכנית את הבית ברחוב עמק רפאים מס' 23 פינת אמיל זולא שהיה מסומן להריסה. זאת לאור העובדה ששורת החנויות נמצאת ביעוד דרך מאושרת וסימון הריסת הבית בתכנית זו אינה נדרשת לצורכי התחבורה במקום. 
5. בהתייחס לעמדת נציגי קיבוץ רמת רחל אשר הוצגה בדיון, הוועדה תציין כי ההפרדה המפלסית צפויה לשרת גם את תושבי רמת רחל כיום ובעתיד, וכי התכנית שהוגשה על ידי הקיבוץ מציעה בעצמה בינוי הכולל בעיקרו כביש בשטח בו מבוקשת ההרחבה של תכנית הקו הכחול. בהתאם לכך, הוועדה סבורה כי מדובר בשינוי אשר נועד להיטיב עם כלל הציבור, לרבות תושבי רמת רחל. הוועדה קוראת למגישי התכנית להמשיך ולתאם את התכנית עם קיבוץ רמת רחל.
6. משרד הבינוי והשיכון יחתום על התכנית כמגיש.
7. יתר סעיפי החלטת הוועדה מיום 13/6/16 ומיום  15/02/2016 יעמדו בעינם.
חברים שנכחו:  דלית זילבר, שירה תלמי, עמליה אברמוביץ, יהודית חלימי, אמנון ארבל, שני כנעני, עופר ברקוביץ, ישי טלאור, אברהם שקד, טל פרי, יוחנן ויצמן, טליה שוסברגר, אוהד כהן, 
2. אישור פרוטוקול
· אושר פרוטוקול מליאה מתאריך 18.7.16 – ללא הערות
· אושרה תכנית 102-0234153 למתן תוקף בהעדר התנגדויות.
חברים שנכחו:  דלית זילבר, שירה תלמי, עמליה אברמוביץ, יהודית חלימי, אמנון ארבל, שני כנעני, עופר ברקוביץ, ישי טלאור, אברהם שקד, טל פרי, יוחנן ויצמן, טליה שוסברגר, אוהד כהן, 
3. תוכנית - 101-0291419 : הגדלת מתחם מגורים ברח' טרומן  תוספת  יח"ד והקצאת מגרש לשצ"פ.
הוחלט
הוועדה סבורה כי מדובר בתכנית ראויה המשרתת צורך חיוני בעיר ירושלים. הוועדה התרשמה כי הבנייה המוצעת משתלבת בסביבה ושומרת על האיזון הנכון בין צרכי העיר והצורך בתוספת יח"ד וציפוף מרקמי המגורים ובין השמירה על מדיניות התכנון. הוועדה תציין כי הצפיפות המאושרת, בהתאם לתכנית 6576, הינה נמוכה (כ- 7.6 יח"ד לדונם), וכי התכנית המוצעת מציעה ניצול יעיל יותר של הקרקע. עוד יצוין כי אחוזי הבניה והיקף הבינוי המוצעים תואמים את מדיניות הועדה, וכי התכנית מציעה מענה לצרכי הציבור הנובעים ממנה באמצעות ההפרשה המוצעת למבני ציבור. עוד תציין הוועדה כי מדובר בבינוי המלווה את הטופוגרפיה ומיטיב באופן משמעותי את הבינוי ביחס לתכנית המאושרת.

בהתאם לכך, מחליטה הוועדה לאמץ את המלצת הועדה המקומית ולהפקיד את התכנית בתנאים, כדלקמן:

1. בהתאם לפרוגרמה שהוכנה לשכונת רמות ולמתחם המדובר בפרט, ובהתאם לחוות הדעת של המחלקה למדיניות תכנון בעירית ירושלים, השימושים בשטח המיועד למבני ציבור יהיו גני ילדים, מעונות יום, בית כנסת ומקווה. לאור הטופוגרפיה הקשה ומורכבות התכנון בשטח המיועד למבני ציבור, ובהתאם לגובה מבני המגורים הסמוכים בתא 
שטח 2, מספר הקומות לא יעלה על 3 קומות מעל רחוב טרומן. תתאפשר תוספת של קומות מתחת למפלס הכניסה הקובעת עד למפלס הכביש התחתון. אחוזי הבניה ומספר הקומות במגרש המיועד למבני ציבור יתבססו על החלטות אלה, והוראות התכנית ונספח הבינוי יתוקנו בהתאם בהנחיית לשכת התכנון.

2. הוועדה אינה מקבלת את בקשת היזם לאפשר בתחום המגרש המיועד למבני ציבור גם שימוש מסחרי. הוועדה תציין כי הצעה זו מצמצמת את השטח המיועד לצרכי ציבור וקבלתה תביא לכך שלא ינתן מענה מספק לצרכי הציבור הנובעים מתוספת הבינוי המוצעת בתכנית. 
3. הוועדה קובעת כי פתרון החניה המוצע יתואם עם יועץ התנועה של הועדה, והערותיו יוטמעו בהוראות התכנית. 
4. יתווסף להוראות התכנית סעיף סטייה ניכרת לעניין קווי בנין, מספר קומות, שינוי של מעל 0.5 מ' ממפלס הכניסה הקובעת והמרחק בין הבניינים, וזאת לשם הבטחת בינוי נאות והתאמה למדיניות התכנון של הוועדה ותנאי השטח הייחודיים. 
5. ייקבע בהוראות התכנית סעיף בדבר נטיעת עצים בוגרים בתאום עם מח' שפ"ע כתנאי להיתר בנייה. נטיעת עצים בפועל תהווה תנאי למתן טופס אכלוס.
6. תנאי להפקדת התכנית יהיה מסירת כתב שיפוי כנגד תביעות פיצויים על פי סעיף 197 לחוק התכנון והבנייה.
7. לעת פרסום דבר הפקדת התכנית יישלחו הודעות אישיות לבעלי הזכויות בחלקה ולבעלי הדירות בבניינים הסמוכים לתכנית, באמצעות הנחת הודעות בתיבות המכתבים של הבניינים הקיימים.
8. תנאי להפקדת התכנית יהיה עריכת התכנית בהתאם להחלטה זו ותיקונים טכניים בהנחיית לשכת התכנון.
חברים שנכחו:  דלית זילבר, עמליה אברמוביץ, יהודית חלימי, אמנון ארבל, שני כנעני, עופר ברקוביץ, ישי טלאור, אברהם שקד, טל פרי, יוחנן ויצמן, טליה שוסברגר, אוהד כהן, 

4. תוכנית - 101-0109876 : נוף הפארק - יובלים גנים – דיון לפי סעיף 11 ד'
הוחלט:
לאחר בחינת טענות מגישי הבקשה, ולאחר בחינת מסמכי התכנית והחלטת ועדת המשנה להתנגדויות, הוועדה מחליטה כדלקמן:

1. הוועדה שוכנעה כי החלטת ועדת המשנה להתנגדויות הינה החלטה ראויה, מאוזנת ומנומקת אשר לא נפל בה כל פגם תכנוני או משפטי.
2.  הוועדה תציין כי התכנית תואמת את עקרונות תכנית האב יובלים גנים ואת מדיניות ההתחדשות העירונית, וכי הבינוי המוצע בה הינו בינוי ראוי. עוד תציין הוועדה כי החלטת ועדת המשנה להתנגדויות הינה החלטה מאוזנת ומנומקת, הדוחה חלק מהטענות ומקבלת טענות אחרות. הוועדה התרשמה כי ההחלטה הסתמכה על בחינה של הטענות באופן מפורט וענייני, תוך הסתייעות מקצועית ביועצי הוועדה בנושאים השונים שהועלו בהתנגדויות. 

3. הוועדה סבורה כי האמור בהחלטת ועדת המשנה להתנגדויות בנוגע לטענות שהועלו בבקשה נותן מענה ראוי לטענות אלו. כך, למשל, ניתן מענה לטענה לפיה מדובר בפרויקט חריג מבחינת הצפיפות והגובה, וצוין בין השאר בהחלטת ועדת המשנה להתנגדויות כי מדובר בתכנית התואמת את מדיניות התכנון ואת מדיניות ההתחדשות העירונית בעיר, וכי בשנים האחרונות מקודמות תכניות רבות להתחדשות עירונית בכל רחבי העיר בהתאם למדיניות, בהן גם תכניות המציעות צפיפות מגורים דומה ואף גבוהה מזו המוצעת בתכנית שבענייננו.  
4. נוכח האמור לעיל מחליטה הוועדה לדחות את הבקשה לקיום דיון חוזר בעניינה של התכנית והיא מאמצת את החלטת ועדת המשנה להתנגדויות ביחס לתכנית.
חברים שנכחו:  דלית זילבר, שירה תלמי, עמליה אברמוביץ, יהודית חלימי, שני כנעני, ישי טלאור, טל פרי,  טליה שוסברגר, אוהד כהן, 

5. תוכנית - 101-0264911 : מרכז מסחרי דרום מערב ירושלים - הרחבת שטחי קניון עזריאלי במלחה
הוחלט
לאחר בחינת מסמכי התכנית ושמיעת מגישי התכנית ועמדת הוועדה המקומית, הוועדה מחליטה כדלקמן:
1. התכנית כוללת שני היבטים מרכזיים. ראשית, מציעה התכנית תוספת של שימושים לצרכי דיור מוגן, תעסוקה ומסחר לאורך רחוב  אגודת הפועל, הגובל בתוואי הרכבת הקלה. בכך, מאפשרת התכנית פיתוח תמהיל שימושי קרקע מעורבים בצמוד לציר תחבורה ציבורית מרכזי, תוך יצירת מחוללי פעילות עירונית לאורכו. בהיבט זה, הוועדה התרשמה כי התכנית תורמת לפיתוחו של המרחב העירוני של ירושלים בכלל, ולחיזוק המרקם העירוני השכונתי בדרום מערב העיר בפרט.
2. בנוסף, התכנית מציעה גם תוספת של שטחי מסחר, לצורך הגדלת מתחם קניון מלחה. הוועדה בחנה היבט זה של התכנית, והיא סבורה כי אין הצדקה לאפשר תוספת של שטחי מסחר למבנה הקניון. זאת, ממספר טעמים:
1. בשנים האחרונות קודמו תכניות הכוללות תוספת של שטחי מסחר בהיקף של כ- 62,000 מ"ר במרכז העיר ירושלים. תוספת ניכרת זו של שטחי מסחר עתידה לסייע בתהליך ההתחדשות והצמיחה מחדש של אזור המע"ר של ירושלים ולהפכו לאזור מסחרי שוקק חיים ורווי בפעילויות עירוניות. הוועדה סבורה כי תוספת שטחי מסחר עבור מתחם הקניון, הממוקם בדרום מערב העיר, תפגע ביכולת מימוש שטחי המסחר הממוקמים במרכז העיר ובכך תעכב את התחדשותו, וזאת בניגוד למדיניות התכנון של הוועדה.
2. התכנית מציעה תוספת משמעותית ביותר של שטחי מסחר במתחם נקודתי, המצטרפים לריכוז המסחר הגדול ביותר הקיים כיום בירושלים. תוספת זו אינה עומדת בקנה אחד עם עקרונות התכנון ועם מדיניות התכנון של הוועדה. ריכוז של פעילות מסחרית בהיקף כה ניכר במתחם נקודתי אינה מאוזנת והיא עשויה לשבש את הפריסה המרחבית של המסחר בעיר. בנוסף, מדובר במתחם נקודתי המנותק מן המרחב העירוני ואשר להרחבתו אין כל ערך מוסף או תרומה כלשהיא לחיזוק העיר ולעידוד התפתחות הרקמה העירונית.
לפיכך, מחליטה הוועדה על הפקדת התכנית בתנאים הבאים:
1. היקף השטח המוצע בתכנית עבור דיור מוגן יהיה 40,000 מ"ר, הכוללים גם ארבע מחלקות סיעודיות כפי שהוסבר בדיון. 
2. סך יח"ד עבור הדיור המוגן לא יפחתו מ-280 יחידות. 
3. תנאי להפקדת התכנית הוא תיאום מול משרד הבריאות ומשרד הרווחה.
4. הכניסה לדיור המוגן תהיה מהשטח הסחיר ולא מהשצ"פ.
5. הוועדה סבורה כי הקמת מבנה נוסף לאורך ציר הרכבת הקלה הינה נכונה מבחינה תכנונית. הוועדה קובעת כי במבנה זה יותרו שימושים של תעסוקה ומבני ציבור ובכלל זה שטחים סחירים כגון קופות חולים ודואר. מסמכי התכנית יערכו בעניין זה בתיאום עם עירית ירושלים ובהנחיית לשכת התכנון. 
6. התכנית תאפשר שטחי מסחר מצומצמים בהתאם למפורט להלן: (א) שטח עבור מסחר התומך בכניסה החדשה לקניון – במיקום שסומן על מסמכי התכנית בעת הדיון (ב) מסחר במבנה הרב תכליתי במפלס הרחוב כלפי רחוב אגודת הספורט בשטח של עד 5%. סה"כ תוספת שטחי המסחר שתוצע בתכנית תהיה כ- 1800 מ"ר מרבי, ולא תותר תוספת שטחי מסחר מעבר לכך. מסמכי התכנית יתוקנו בהתאם, בהנחיית לשכת התכנון.
7. קווי הבניין של מבנה הדיור המוגן ושל הבניין המוצע לאורך רחוב אגודת הפועל ייקבעו במסמכי התכנית, בהנחיית לשכת התכנון. קווי הבניין ייקבעו באופן שיאפשר רחבת כניסה משמעותית הסמוכה לתחנת הרכבת הקלה המתוכננת.
8. התכנית תציג את היקף שטחי הבניה המוצעים עבור כל שימוש בנפרד.
9. שטחי הבניה המוצעים יכללו את שטחי החניונים במלואם.
10. מפלסי הפיתוח של השטח הציבורי הפתוח (הגן הארכיאולוגי) ושל הפיתוח המוצע בשאר התכנית, מפלסי הכניסות ומיקומם, וכן הקשר בין הדיור המוגן והשצ"פ (הגן הארכיאולוגי) יתואמו מול לשכת התכנון. תקבע הוראת סטייה ניכרת בנושאים אלו. 
11. תיקבע הוראת סטייה ניכרת בנוגע לאיסור ניוד שטחים בין השימושים השונים ובין השטחים המאושרים והשטחים המוצעים בתכנית זו.
12. תנאי להפקדת התכנית יהיה הגשת תכנית פיתוח בקנ"מ של 1:250, אשר תצורף למסמכי התכנית.
13. תיקבע בהוראות התכנית שלביות ביצוע אשר תבטיח כי: (א) תנאי למתן היתר בניה עבור הדיור המוגן יהיה הגשת תכנית פיתוח עבור השצ"פ בהתאם לנספח הסביבתי, וכן הגשת היתר בניה עבור המבנה הצמוד לרק"ל.  (ב) תנאי למתן טופס אכלוס ראשון עבור הדיור המוגן יהיה השלמת הפיתוח של השצ"פ לשביעות רצון מהנדס העיר או מי מטעמו, וכן קבלת טופס אכלוס עבור המבנה הצמוד לרק"ל. תקבע הוראת סטייה ניכרת בנושא שלביות הביצוע.
14. תנאי להפקדת התכנית יהיה תיאום מול יועץ התנועה של לשכת התכנון.
15. תנאי להפקדת התכנית יהיה הגשת מסמכי התכנית לרמ"י וחתימתם על מסמכי התכנית.
16. בעת הפקדת התכנית תישלחנה הודעות אישיות לחלקות המצרניות.
חברים שנכחו:  דלית זילבר, שירה תלמי, עמליה אברמוביץ, יהודית חלימי, אמנון ארבל, שני כנעני, עופר ברקוביץ, ישי טלאור, אברהם שקד, טל פרי, יוחנן ויצמן, טליה שוסברגר, אוהד כהן, אבישי בר אושר, חיים אפשטיין, אילון ברנהרד, יוסי דייטש, 
6. נושא - 100200 : מדיניות בינוי סביב הרק"ל 
הוחלט
הוועדה מחליטה לאמץ את מדיניות התכנון לאורך תוואי הרכבת הקלה, בהתאם למפורט להלן:
	שטח מגרש
	אחוזי בניה
	תכסית
	גובה
	הערות

	
	מתאר 2000
	הצעה 2016
	מתאר 2000
	הצעה 2016
	מתאר 2000
	הצעה 2016
	

	מגרשים עד 1 דונם
	240%
	עד 360% 

	40-45%
	40%
	6 קומות
	עד 9 קומות
(ר' הערה 1)
	1. ניתן להוסיף שטחי בנייה וקומות עבור הפרשה מבונה.
2. במקום הפרשה מבונה ניתן לשקול שילוב כיכר /גינה/ 
מעבר בזיקת הנאה וכד'.
3. ניתן להעלות תכסית עבור קומות מסד ללא תוספת זכויות.

	1 דונם עד 1.49 דונם
	320%
	עד 440% 

	30%-45%
	40%-55% 
	8-12 קומות
	עד 12 קומות
(ר' הערה 1)
	1. ניתן לשלב בשטחי הבנייה וקומות הפרשה מבונה לצרכי 
ציבור.
2. במקום הפרשה מבונה ניתן לשקול  כיכר /גינה/ מעבר 
בזיקת הנאה.
3. ניתן להעלות תכסית עבור קומות מסד ללא תוספת זכויות.

	1.5ד' ואילך
	320%-450%
	עד 720%
	30%-45%
	לא יותר מ 600 מ"ר לקומות המגדל
	8-12
	עד 18 קומות
	1. 20% לפחות יח"ד קטנות.
2. 25% לפחות משטחי הבנייה מעל לקרקע בכל מתחם. (ולא 

בהכרח מכל בניין)  יהיו עבור שימושים שאינם למגורים- 

תעסוקה משרדים, מלונאות,  דיור מוגן, מעונות.

3. לא יותר ניוד של זכויות משימושים שאינם 
למגורים לשימוש למגורים.

4. ניתן לשלב בשטחי הבנייה הפרשה מבונה לצרכי 
ציבור. 

ההפרשה לשטחי ציבור לא תבוא במניין השימושים שאינם 

למגורים לעיל. בהתאם לצורך.
5. ניתן להעלות תכסית עבור קומת מסד ללא תוספת
 זכויות. 

	1.5ד' ואילך במגרש הנמצא על קו רכס
	320%-450%
	1200% כולל מסד ועיקרי תת"ק
	30%-45%
	לא יותר מ 600 מ"ר 
	8-12 קומות
	30 קומות
	ר' הערות סעיף קודם. 
לאחר הפרשה של 40% לצרכי ציבור.


1. הבינוי יישקל בהתייחס לתכניות מתאר, לתכניות אב ומדיניות החלות על שטח התכנית.
2. בכל תכנית שתוגש בהתאם למדיניות, תיבחן גם חלופה של בנייה מרקמית. באזורים בהם מתגוררת אוכלוסייה שבניה גבוהה אינה מתאימה לה, הבנייה תהיה בגובה של עד 12 קומות.
3. בתכניות המציעות בנייה גבוהה בתחום העיר ההיסטורית ואגן העיר העתיקה, ימשיכו לחול כל ההנחיות לבחינת התאמת התכנית לעקרונות תכנית המתאר בנושא מרקם והתאמה לסביבה. לא יתאפשרו מגדלים בתחום העיר ההיסטורית שהינם מעבר למתאפשר בהתאם לתכנית מתאר 2000.
4. במקרים בהם יוכח באופן ייחודי כי נדרשת הפרשה מבונה לצרכי ציבור בהיקף משמעותי ביותר, שהנו שווה ערך להפרשת קרקע לצרכי ציבור, כדוגמת בית ספר, וכן במידה ויוכח כי הפרשה מבונה משמעותית כאמור הנה אפשרית, ניתן יהיה לשלב בבינוי הפרשה מבונה במקום הפרשת קרקע לצרכי ציבור.
5. לאור השינוי במדיניות, הוועדה קובעת כי ניתן יהיה לשקול גם תוספת זכויות במתחמים בהם אושרו תכניות לאחרונה וטרם קביעת המדיניות נשוא דיון זה.
6. לא יותר ניוד זכויות משטחים שאינם למגורים לשטחים למגורים וייקבע בהוראות התכניות כי סטייה מהוראה זו תיחשב כסטייה ניכרת.
7. ייקבע במסמך המדיניות כי ניתן יהיה לשקול את תוספת הזכויות גם לגבי מקבץ מגרשים מצרני לקו הרק"ל וזאת בכפוף למדיניות התכנון ותכניות אב החלות על תחום התכנית.
8. המדיניות תועבר למשרד הביטחון ותעודכן בהתאם להערותיו. כל תכנית מפורטת תועבר לרשות לתעופה אזרחית ולמשרד הבטחון לעניין גובה הבנייה.    
9. בכל תכנית תשקול הועדה את הנושאים הבאים: 

1. מגדלים: חובת קומת מסד רחב לטובת יצירת ממשק פעיל לאורך הרחוב, בדגש על שימושים מעורבים. 
2. נדרשת ראייה כוללת של הרחוב על מנת לקבוע גובה וקו בניין של המסד. מאפייני הבינוי של המסד ייקבעו בכפוף לבחינת חזית רחוב וחתכי אורך ורוחב מקצה רחוב ועד קצהו וכן חו"ד מהנדס/ אדריכל העיר.
3. שילוב שימושים ציבוריים ו/או מסחריים בקומות הראשונות.
4. יישקל קו בנין 0 לכיוון הרק"ל במידה והשימוש הוא מסחרי ו/או ציבורי. ניתן יהיה  להמיר את השימוש הציבורי בכיכר פתוחה לציבור.
5. קביעת אחוז דירות להשכרה/ דירות קטנות. 
6. בכל תכנית יישקל שילוב דיור מוגן, מעונות סטודנטים, שטח מלונאי ושטחי תעסוקה.
7. ישולבו בתכנון מעברים בין ציר הרק"ל אל תוך השכונה.
10. מרפסות:

1. הזכויות כוללות 10% מהשטח העיקרי למרפסות. 
2. כל בנייה תטמיע את הנחיות הבינוי של מדיניות המרפסות (בנייה במסגרת אחידה וכוללת בכל חזית וכו').
3. כל תכנית מפורטת תידרש לבחינה של צרכי הציבור הנדרשים מכח התכנית ולמתן מענה בתחומה בהתאם לצרכים. 
11.  הועדה פונה לעירית ירושלים בבקשה לקיים הליך של שיתוף ציבור רחב בתוך 60 יום. 
12. בנוסף, המדיניות בהתאם להחלטה זו תפורסם באתר עירית ירושלים ובאתר מנהל התכנון.
13. בתוך 5 שנים תובא המדיניות לבחינה נוספת לאור הנתונים שהצטברו ממימושה.   
חברים שנכחו:  דלית זילבר, שירה תלמי, עמליה אברמוביץ, יהודית חלימי, אמנון ארבל, שני כנעני, עופר ברקוביץ, ישי טלאור, אברהם שקד, טל פרי, יוחנן ויצמן, טליה שוסברגר, אוהד כהן, אבישי בר אושר, אילון ברנהרד, חיים אפשטיין, יוסי דייטש, 
7. נושא:  מתן הנחיות לתסקיר השפעה על הסביבה להקמת מתקן קצה לטיפול באשפה, עטרות.

הוחלט

1. הוועדה שמעה את נציגי חברת מבט"י ובחנה את עקרונות התכנית המוצעת להקמת מתקן קצה לטיפול באשפה.  

2. הוועדה קובעת כי יש להכין תסקיר השפעה על הסביבה בעניינה של התכנית. 

3. הוועדה פונה לנציגת המשרד להגנת הסביבה ומבקשת כי תוכן הצעה להנחיות לתסקיר השפעה על הסביבה בעניין. 

4. הצעת ההנחיות תוגש בהקדם האפשרי, ולאחר מכן תובא התכנית פעם נוספת בפני הוועדה.
חברים שנכחו:  דלית זילבר, שירה תלמי, אמנון ארבל, שני כנעני, ישי טלאור, אברהם שקד, טל פרי, יוחנן ויצמן, טליה שוסברגר, אבישי בר אושר, 


      חתימת יו"ר הוועדה                                                     חתימת מזכיר הוועדה
תאריך החתימה:                                             
	רחוב שלומציון המלכה 1 ירושלים 91010  ת.ד. 1091  טלפון: 6290203- 02  פקס: 6290293 – 02

	      אתר המשרד: www.iplan.gov.il
	     


מסמך החלטות ועדת מליאה מיום 26.7.16


